kardosdrur/scandi-wiki huggingface dataset:
Louise Glück

Louise Elisabeth Glück (født 22. april 1943, død 13. oktober 2023) var en amerikansk digter og essayist. Hun blev i 2020 tildelt Nobelprisen i litteratur "for sin umiskendelige poetiske stemme, som med stram skønhed gør den individuelle eksistens universel". 

Glück voksede op i Long Island i New York City og læste på Sarah Lawrence College og Columbia University, men afsluttede ikke nogen uddannelse, blandt andet som følge af, at hun i en periode led af anoreksi. Hun var i sin skoletid især interesseret i poesi og begyndte selv at skrive digte. Hun fik i 1968 udgivet digtsamlingen Firstborn, som fik en pæn modtagelse. Herefter fik hun en skriveblokering, så hendes næste værk først kom i 1975, efter at hun var begyndt at undervise i poesi. Med denne digtsamling, The House on Marshland, fik hun sit egentlige gennembrud. 

Siden udgav hun en række digtsamlinger og skrev essays. Hun underviste på flere uddannelsesinstitutioner og var adjunkt på Yale University. Hun var gift to gange og fik en søn.

På dansk er udkommet Averno (2021, opr. 2006), der af mange betragtes som hendes væsentligste digtsamling. Siden er udkommet Vild iris og Vinteropskrifter fra fællesskabet.  

Louise Glück modtog en række litteraturpriser, herunder Aiken Taylor-prisen for Moderne Amerikansk Poesi (2010) og Tranströmer-prisen (2020) samt Nobelprisen i litteratur 2020.

Referencer

Eksterne henvisninger 

Digtere fra USA
Nobelprismodtagere i litteratur
Nobelprismodtagere fra USA
Amerikanere i 1900-tallet
Amerikanere i 2000-tallet
Gry (flertydig)

Gry har flere betydninger:
 Gry - morgendæmring.
 Gry (navn)
 Gry Johansen
 Gry (pladebutik)
Scheldeprijs 2020

Scheldeprijs 2020 var den 108. udgave af det belgiske cykelløb Scheldeprijs. Det var et 170 km langt linjeløb med start og mål i Schoten. Det var oprindeligt planlagt til at være afholdt 8. april 2020, men blev på grund af den globale coronaviruspandemi udskudt til 14. oktober. Samtidig med udskydelsen af løbet blev ruten også forkortet fra at være godt 200 kilometer langt til 170 km, og derfor skulle rytterne ikke køre halvdelen af løbet i den hollandske provins Zeeland, med start i Terneuzen. Løbet var en del af UCI ProSeries-kalenderen. Vinderen fra 2018 og 2019 Fabio Jakobsen fra  stillede ikke til start, da han stadigvæk havde store mén efter et alvorligt styrt i Polen Rundt.

Løbet blev vundet af australske Caleb Ewan fra . Tyske Pascal Ackermann kom oprindeligt ind på 2. pladsen, men blev kort efter deklasseret for at have forårsaget et grimt styrt i finalen.

Resultater

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2020
UCI ProSeries 2020
Barber (flertydig)

Barber har flere betydninger:

 Barber, en håndværker, der fjerner mænds skæg
 Darren Barber, en canadisk tidligere roer og olympisk guldvinder
 Jack Barber, en engelsk fodboldspiller
 John Barber, en engelsk opfinder
 Right Hand Barber, en techno-producer fra Canada
 Samuel Barber, en amerikansk komponist
Madchester

Madchester (også kendt som Baggy) er et fænomen tilknyttet til den uafhængig musikscene fra Manchester, England, under de senere 1980'er og tidlige 1990'er. Denne stilart er kendt for at indarbejde elementer såsom funk, neo-psychedelia, indie pop, acid house og jangle pop, blandt andre genrer, til alternativ dance-lyden som fik banet vej af det mancunianske band New Order. Natklubben The Hacienda, medstiftet af New Order og Tony Wilson, blev til et vigtigt center for udviklingen og steg til fremtrædende plads for Madchester bands såsom The Stone Roses, Happy Mondays, Inspiral Carpets og The Charlatans. Rave-kulturen og indflydelsen af stoffer, især MDMA, er blevet tilknyttet til denne scene.

Mens Madchester til sidst ville lide en nedgang af kommerciel succes og kritisk annerkendelse, spillede stilarten og dens popularitet en vigtig rolle som en forløber for stigningen af britpop-genren fra midt-1990'erne.

Referencer 

Manchester
Musik fra England
Jørl Kirke

Jørl Kirke er beliggende i landsbyen Jørl i Sydslesvig i den nordtyske delstat Slesvig-Holsten. Kirken er viet til Sankt Katharina. Jørl Kirke er sognekirke i Jørl Sogn.

Kirken er første gang nævnt 1240. Den er bygget af mursten på et fundmanet af kampesten. Det hvælvede kor er ved en rundbue adskilt fra kirkeskibet, der har bjælkeloft. Taget er af tegl. Våbenhuset er fra 1756. To vinduer på nordsiden er tilmuret. Tårnet kom først til i 1914, før var der en klokkestabel af træ. Prædikestolen af eg er fra 1635. Relieffer på stolen illustrerer syndefaldet, bebudelsen, Jesu fødsel, de hellige tre konger, dåben og korsfæstelsen. Ifølge legenden skal prædikestolen være overført fra en af de ved den anden store manddrukning 1634 oversvømmede kirker på øen Strand. Altertavlen i rokoko er fra 1773. I midtfeltet skildres korsfæstelsen. Kirkens pulpitur i barok stil viser fem scener fra Jesu liv samt profeterne og apostlene. Det romanske korbuekrucifikset af eg er fra opførelsestiden omkring 1240. Pulpituret ved nordsiden er bemalet med bibliske billeder og billeder af profeterne og apostlene.

Kirken er beliggende i Lille Jørl, hvor flere åløb fløder sammen. Ifølge sagnet kunne Jørl-boerne ikke blive enige om, hvor kirken skulle ligge. Derfor slap de en aften to sammenbudne okser løs og hvor de blev fundet næste morgen, blev kirken bygget (sml. samme sagn ved Oksenvad eller Seem Kirke). I en anden version blev kirken bygget, hvor den ene lå og præstegården, hvor den anden lå - for at forklare, hvorfor kirken og præstegården lå på Jerrisbækkens (Jersbækkens) modsatte bredder.

Kirkesproget i sognet var i årene før 1864 blandet dansk-tysk. Eggebæk og Jørl danner et fælles menighed, som hører under den nordtyske lutherske kirke.

Eksterne henvisninger 
 Menighedens hjemmeside

Noter 

Kirker i Slesvig-Holsten
Bo Feierskov

Bo Feierskov (født 8. oktober 1960 i Give nær Vejle) er en dansk sanger og sangskriver. Han er mest kendt som forsanger og bassist i bandet Nice Little Penguins, som han stiftede med vennen Michael Kolster og dennes bror Carsten Kolster i 1992.

Feierskov er også medstifter af electropop-bandet Fjernsyn.

Biografi 
Bo Feierskov er født og opvokset i den midtjyske by Give, hvor han i sine helt unge år prøvede scenelivet af med den lokale guitarduo "Bo & Steen". Siden kom han med rockorkestret Heavy Cargo, der havde Søren Lindbjerg på trommer. Han introducerede Bo for guitaristen Michael Kolster, som han efterfølgende knyttede et livslangt venskab med..

Bo er oprindeligt uddannet grafiker og AD'er, og han har ud over sit virke i reklame- og kommunikationsbranchen blandt andet været en del af det kampagneteam, der i 2010-2011 førte valgkampagne for tidligere statsminister, Helle Thorning-Schmidt..

Under kampagnen arbejder Bo Feierskov sammen med fagkollegaen Per Toftager, med hvem han siden stifter Elektropop-bandet Fjernsyn.

Referencer 

Nice Little Penguins
Manuskriptforfattere fra Danmark
Komponister fra Danmark
Musikere fra Danmark
Bassister fra Danmark
Danskere i 1900-tallet
Danskere i 2000-tallet
Dansksprogede forfattere fra Danmark
Argius

Argius var en billedhugger i det antikke Grækenland, som var discipel til Polykleitos  omkring 388 f.Kr.

Friedrich Thiersch, der var  en  klassisk lærd fra det 19. århundrede, antog, at Plinius den Ældre med ordene "Argius, Asopodorus" fejlagtigt oversatte den græske autoritet Ἀργεῖος Ἀσωπόδωρος, eller "Asopodorus den argive." Men "Argius" findes. som et græsk egennavn i begge former, Ἄργιος og Ἀργεῖος..

References

Billedhuggere fra antikkens Grækenland
Stagevåben

Et stagevåben er et nærkampsvåben, hvor den primære våbendel er monteet på enden af et langt skaft, typisk af træ, hvormed man forlænger våbnets effektive rækkevidde og slagkraft. Da mange stagevåben er blevet videreudviklet fra landbrugsredskaber eller andre værktøjer der findes i stort antal, og da de anvender relativt lidt metal, har stagevåben traditionelt vværet billigere at fremstille og derfor udbredte. I krigssituationer, hvor store mængder bønder og lignende bliver udskrevet som soldater, har stagevåben ofte været brugt som et billigt våben til masserne. Træningen med våbnene er også relativt lille. Ved mange bondeoprør har bønder brugt store mængde stagevåben.

Stagevåben kan opdelesi tre større kategorier: dem der er designet til længere rækkevidde og stikke-taktik brugt i bl.a. falankser; dem der e rdesignet til større kraft mod kavaleri; og dem designet til at blive kastet på kortere afstand under træfninger. Som følge af deres alsidighed, effektivitet og pris har eksperimenter og udvikling af stagevåben ledt til en lang række varianter, og de har været blandt de mest anvendte våben på slagmarken: bill, spyd, glavind, guandao, podoa, stavøkse (bl.a. daneøkse), hellebard, harpun, trefork, naginata, krigsle og kastespyd er alle typer af stagevåben.

Stagevåben var almindeilge våben i middelalderen i både Asien og Europa. Deres rækkevidde og kraft gjorde dem til effektive våben mod beredne soldater med rustning, da man kunne bruges til at skubbe rytteren af hesten eller penetrere rustningen. I renæssancen blev der udviklet en overflod af forskellige varianter. Stagevåben i mørne tid er stort set blevet begrænset til ceremoniel brug i militærenheder, som den pavelige Schweizergarden eller debritiske Yeomen of the Guard, samt i kampsport. Særligt kinesisk kampsport har bevare en lang række stagevåben og teknikker.

Eksterne henvisninger 
 Spotlight: The Medieval Poleaxe by Alexi Goranov
Camilla Wang

Camilla Wang (født 15. marts 1969, København) er siden 2015 rektor for Professionshøjskolen Absalon.

Karriere

Eksterne henvisninger
 
 

Ansatte ved Professionshøjskolen Absalon
Personer fra København
Skoleledere fra Danmark
Stenbjerg Kirke (Sydslesvig)

Stenbjerg Kirke er en kirke i romansk stil beliggende i landsbyen Stenbjergkirke i Sydslesvig i den nordtyske delstat Slesvig-Holsten. Kirken er viet til Sankt Morten. Stenbjerg Kirke er sognekirke i Stenbjerg Sogn.

Kirken er opført i anden halvdel af 1200-tallet tæt på sognegrænsen til Kværn Sogn. Den ældste del af kirken er bygget af rå kampesten. Skibet har runde buer i døre og vinduer. De romanske rundbuevinduer ved koret og kirkens nordportal blev senere tilmuret. Koret har en gotisk hvælving og har forhen haft et lille spir. I middelalderen og igen i 1753 blev kirken udvidet mod vest. Samme år blev der opført et tårn af tilhugne sten med spir. I 1738 fik kirken det nuværende våbenhus. Skibet fik i 1700-tallet et spejlhvælving, altså en i midten vandret hvælving. Døbefonten er fra 1200-tallet. Altertavlen er fra omkring 1480. Den forestiller korsfæstelsen på Golgata. På alterdørene ses de tolv apostle. Ved alteret er der oprejst et sten over Johan Petersen til Nørregaard. Korsfæstelsesgruppen er skåret ca 1520-30 i Claus Berges velrenommerede værksted i Odense, hvorfra bl.a. også relieffet med korsgangen og korsfæstelsen i altervæggen i Gelting Kirke stammer. Kirkens orgel blev bygget i 1881 af Marcussen & Søn i Aabenraa.

Kirkesproget i årene før 1864 var blandet dansk-tysk. Menigheden hører nu under den lutherske nordtyske kirke.

Bebyggelsen omkring kirken blev efterhånden (sammen med Bredegade) til landsbyen Stenbjergkirke. Den egentlige sogneby Stenbjerg ligger omtrent 1,5 km øst for kirken.

Eksterne henvisninger 

 Tegning af Stenbjerg Kirke fra Johann Gottfried Burman Beckers samling
 Menighedens hjemmeside

Noter 

Stenbjergkirke
Kirker i Slesvig-Holsten
Messer (sværd)

En messer (tysk for "kniv") er et kort sværd med én æg og en kniv-lignende grebskonstruktion. Selvom de forskellige ofte bliver brugt synonymt, så bliver messere inddelt i to typer:

Lange Messer ("langkniv") er ethåndssværd brugt af borgerskabet (mellemklassen i byerne) til personligt selvforslag. De var omkring 1 m lange med en ægt på omkring 1 kg, og de er muligvis udviklet frae Bauernwehr ("bøndernes sidevåbe"). De kaldes også Großes Messer ("stor kniv").

Kriegsmesser ("krigskniv") er et buet våben på op til 1,5 m, der bruges med én eller to hænder. De blev normalt brugt af professionelle soldater fra 1300- til 1500-tallet, heriblandt landsknægte.

Kamp med messer 

Kamp med messer var en del af pensum i adskillige fægtemanualer fra 1300- og 1400-tallet, inklusive Johannes Lecküchner (der omhandler langes messer), Codex Wallerstein, Hans Talhoffer, Paulus Kal og Albrecht Dürer.

Se også 
Johannes Lecküchner
Zhanmadao
Falchion
No-dachi
Machete

Referencer

Eksterne henvisninger 
Video interpretation of Four Sources on Messer Combat
Video interpretation of several of Lecküchner's Messer Plays
James Elmslie's Research 
The Elmslie Typology

Sværd
Knivvåben
Sterup Kirke

Sterup Kirke er en kirke i romansk stil beliggende i landsbyen Sterup i Sydslesvig i den nordtyske delstat Slesvig-Holsten. Kirken er viet til Sankt Laurentius. Sterup Kirke er sognekirke i Sterup Sogn.

Kirken ligger på et høj i sognebyen Sterup. Den er opført i romansk stil af mursten i 1200-tallet. I 1400-tallet blev skibet udvidet mod vest og koret blev tilbygget. I preussisk tid i 1888 kom det nuværende tårn til og afløste et ældre klokkestabel med to klokker. I kirkens indre er der bjælkeloft. Granitdøbefonten fra 1200-tallet er fra Sjælland. Den er forsynet med relieffer forestillende Kristi dåb og de hellige tre konger. Altertavlen er af udkåret træ, forestillende Kristi korsfæstelse. Prædikestolen fra 1626 er ligedeles et træskærerarbejde, forestillende Kristi og apostlene. Som en af få kirker i Angel råder Sterup Kirke over et sidealter ved korrummet. Sidealteret er fra 1500-tallet forestillende Sankt Anna med Jomfru Maria og Jesusbarnet samt apostlene i sidefelterne. Det nuværende orgel er fra 2010 og afløste et ældre instrument fra 1743. Orgelpulpituret fra 1743 er bemalet med 24 bibliske scener af Heinrich Nissen fra Arnæs. Kirken skal være indviet til Skt. Laurentius, hvis billede, udskåret i træ, endnu står i koret. I koret findet et ældre sakramentshus.

Kirkesproget i årene før 1864 var blandet dansk-tysk. Menigheden hører nu under den lutherske nordtyske kirke.

I 1888 blev der ved Sterup Kirke fundet mønter fra Valdemar 2.s regeringstid.

Eksterne henvisninger 

 Tegning af Sterup Kirke fra Johann Gottfried Burman Beckers samling
 Menighedens hjemmeside

Noter 

Kirker i Slesvig-Holsten
Nykirke Kirke

Nykirke Kirke er en kirkebygning beliggende i landsbyen Nykirke i Angel i Sydslesvig i den nordtyske delstat Slesvig-Holsten. Kirken er sognekirke i Nykirke Sogn.

Kirken er opført i 1622 af hertug Hans den Yngre som et sonoffer, fordi hertugen skal habe ladet flere uskyldige bønder henrette for tyveri. Den er beliggende ved skrænten ud mod Flensborg Fjord. Landbsyen Nykirke fik senere navn efter kirken. Kirkens indre har fladt bjælkeloft Fløjaltertavlen er fra 1623, fremstillende nadveren samt Kristus, Johannes Døberen, Paulus og ni apostle. Prædikestolen i renæssance-stilen er fra 1620, et træskærerarbejde af Nils Taxsen fra Sønderborg. Stolen viser flere scener fra Jesu liv. Korsfæstelsesgruppen er skåret i 1684. Våbenhuset kom til i 1793. Grantidøbefonten er fra 1967. Kirken er fredet.

Kirkesproget i årene før 1864 var blandet dansk-tysk. Nykirke danner et fælles menighed med Kværn, som hører nu under den lutherske nordtyske kirke.

Eksterne henvisninger 

 Menighedens hjemmeside

Noter 

Stenbjergkirke
Kirker i Slesvig-Holsten
Vabs Kirke

Vabs Kirke (også Vabenæs Kirke) er en kirkebygning beliggende i landsbyen Lille Vabs på halvøven Svans i Sydslesvig i den nordtyske delstat Slesvig-Holsten. Kirken er viet til Jomfru Maria. Vabs Kirke er sognekirke i Vabs Sogn.

Kirken er opført af kampesten i gotisk stil i anden halvdel af 1300-tallet. I 1500-tallet fik kirkeskibet krydshvælvinger. I samme tidsrum blev tårnet bygget. Af kirkens interiør kan nævnes flere gotiske træfigurer, bl.a. af Jomfru Maria. Altertavlen er fra 1600-tallet. Der er to døbefonte i kirken, en trædøbefont fra 1674 og en døbefont af gotlandsk kalksten fra opførelsestiden. Prædikestolen er udført omkring 1600. Ved kirkens nordside er der en familiebegravelse for Ahlefeldt-slægten. Præstegården ved siden af kirken er fra 1842.

Menigheden er i 2020 slået sammen med nabo-menigheder fra Borreby-Land, Karby, Risby og Siseby Sogne, således at næsten hele Svans-området er nu samlet i en menighed under den lutherske nordtyske landskirke. Ved siden findes der også danske menigheder i omegnen såsom i Egernfjord og Kappel.

Eksterne henvisninger 

 Menighedens hjemmeside

Noter 

Svans
Kirker i Slesvig-Holsten
Kærlighed gør blind (film fra 1913)

Kærlighed gør blind (Kärleken rår) er en svensk stumfilm fra 1913, der er instrueret af Axel Breidahl og Paul Welander efter manuskript af førstnævnte.

Handling

Medvirkende 
 Paul Welander - von Horten
 Torben Meyer - Kuno, von Hortens søn
 Ida Nielsen - Tilly Brown, guvernante hos von Horten
 Axel Breidahl - Johan, tjener hos von Horten
 Martha Helsengreen - Johans mor
 Ellen Hygom - Lizza, von Hortens 2. hustru

Eksterne henvisninger 
 

Film fra Danmark (administrationskategori)
Stumfilm fra Sverige
Film fra 1913
Flemming Lentfer

Flemming Lentfer (født 1. marts 1964) er en dansk general, som pr. 1. december 2020 blev udnævnt som forsvarschef, hvor han afløste Bjørn Bisserup, da denne gik på pension.

I 2013 blev Lentfer kommandør af Dannebrogordenen.

Referencer

Eksterne henvisninger 

Forsvarschefer fra Danmark
Personer i Kraks Blå Bog
Danskere i 1900-tallet
Danskere i 2000-tallet
Kommandører af Dannebrog
Jakob Mikael Rubin

Jakob Mikael Rubin (født 1. maj 1962) er en dansk journalist og forfatter. Fra 1994 til 2003 var han Latinamerika-korrespondent for Jyllands-Posten og bosiddende i Rio de Janeiro.

Rubin blev født i København og voksede op i Hornbæk i Nordsjælland, hvor han gik på Hornbæk Skole. I 1983 rejste han til Sydamerika, hvor han sammenlagt endte med at blive boende i 10 år.

Han gik på Roskilde Universitetscenter i 1987-1989 og blev journalist fra Danmarks Journalisthøjskole i 1995 med speciale i tv-produktion. To måneder før afslutningen på uddannelsen blev han udnævnt til korrespondent for Jyllands-Posten og flyttede til Brasilien. Fra 2001 var han tilknyttet redaktionen i København, hvor han efter en kontrovers med daværende chefredaktør Jørn Mikkelsen i 2003 blev overflyttet til avisens indlandsredaktion. Frem til 2013 arbejdede han fortrinsvis med kultur.

Kontroversen skyldtes en kritisk klumme i avisen i marts 2003 signeret af Rubin om den forestående amerikanske invasion af Irak, der ikke harmonerede med avisens linje.

I 2001 blev Rubin sammen med kollegaerne Michael Ulveman og Orla Borg indstillet til Cavling-prisen for deres lokalisering af lederen af Tvind, Mogens Amdi Petersens skjulested i et millionærparadis på Fisher Island ud for Floridas kyst i USA. Tvind-lederen havde på daværende tidspunkt ikke været offentligt set i 22 år.

Jakob Rubin er en ofte benyttet kommentator i medierne om udviklingen i Latinamerika. Han er tillige uddannet psykoterapeut fra Nordisk Gestalt Institut.

Bibliografi 
 Sneen falder blidt over Middelalderen (2000, DR Multimedie)
 Carl Værnet - den danske SS-læge i Buchenwald (2002, 2. udgave 2003 på Gyldendal)
 Turen går til Brasilien (2011, Politikens Forlag)
 Den fede faste (2014, 2017, Gads Forlag)
 Det usynlige folk - sceneteknik på Det Kgl. Teater i 100 år (2017, Lindhardt og Ringhof)

Referencer 

Journalister ved Jyllands-Posten
Redaktører fra Danmark
David Jay

David Jay (født 24. april 1982) er en amerikansk aseksuel aktivist. Jay er grundlægger og webmaster for Asexual Visibility and Education Network (AVEN). AVEN er den mest produktive og velkendte blandt de forskellige aseksuelle samfund, der begyndte at dannes siden fremkomsten af World Wide Web og sociale medier.

Privatliv 
Jay er fra St. Louis, Missouri, og han dimitterede fra Crossroads College Preparatory School i 2000. I en alder af 15 begyndte Jay at betragte sig selv aseksuel, og han sprang ud som aseksuel, mens han var studerende ved Wesleyan University i Connecticut.

Referencer 

Aseksuelle personer
Personer fra St. Louis
Aktivister fra USA
Nolde-Museet

Nolde-Museet er et kunstmuseum beliggende i Søbøl/Nykirke syd for den dansk-tyske grænse i det nordvestlige Sydslesvig. Museet, der blev åbnet i 1957, danner ramme om skiftende udstillinger med et repræsentativt udsnit af den dansk-tyske maler Emil Noldes samlede værker.

Museets hovedbygning er indrettet i Noldes forhenværende bolig og atelier, som blev opført efter malerens planer i årene fra 1927 til 1937. Bygningen er opført som retvinklet kubus af teglsten på to etager med smalle vinduer og hvælvet grønt kobbertag beliggende på et varft midt i marsklandet og minder med sine retlinede former om Bauhaus-stilen. På den måde kommer bygningen til at stå i skarp arkitektonisk kontrast til de omkringliggende stråtækte frisergårde. Opholdsværelser i stueetagen står stadig med den originale møblering fra Noldes tid. Noldes forhenværende værksted findes i bygningens underetage. Syd for hovedbygningen er der anlagt en blomsterhave. Sydvest for Noldes atelier oprettedes senere to nybyggerier, som rummer udstillingsværelser, en cafe, en museumsbutik (Forum) samt kontor- og depotværelser (Kontor).

Museet ejes og administreres af en stiftelse (Stiftung Seebüll Ada und Emil Nolde).

Eksterne henvisninger 

 Museets hjemmeside
 Visit Sydslesvig om Noldemuseet

Kunstmuseer i Tyskland
Nordfrisland
Museer etableret i 1957
Dressing

Salatdressing eller bare dressing er en marinade eller salatsovs, der bruges til at tilsætte smag til en salat eller salatret. Som regel består en salatdressing af enten vinaigrette eller en cremet type dressing baseret på mayonnaise eller syrnede mejeriprodukter. Vinaigrette er en emulsion af spiseolie og eddike, der er tilsat forskellige ingredienser, såsom krydderier og urter. En undersøgelse af salatdressinger i amerikanske restauranter viste i 2010, at de tre mest populære dressinger var ranch dressing, vinaigrette og cæsardressing. Sidstnævnte hører til cæsarsalat. I Danmark er thousand island-dressing  og cremefraiche-dressing populære.

Dressing forekommer også som marinade til andre retter end salater, fx laks og pasta. 

På engelsk bruges ordet dressing ikke kun om salad dressing, men også om fyld, såsom i fyldte hjerter med persille, fyldte peberfrugter, fyldte squash.

Referencer 

Madlavning
Sovse